CELEX: 22008D0101
Language: fi
Date: 2008-09-26 00:00:00
Title: ETA:n sekakomitean päätös N:o 101/2008, tehty 26 päivänä syyskuuta 2008 , ETA-sopimuksen liitteen IV (Energia) muuttamisesta

20.11.2008   
            
            
               FI
            
            
               Euroopan unionin virallinen lehti
            
            
               L 309/24
            
         ETA:n SEKAKOMITEAN PÄÄTÖS
   
   N:o 101/2008,
   tehty 26 päivänä syyskuuta 2008,
   ETA-sopimuksen liitteen IV (Energia) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite IV muutettiin 14 päivänä maaliskuuta 2008 tehdyllä ETA:n sekakomitean päätöksellä N:o 28/2008 (1).
            
         
               (2)
            
            
               Maakaasunsiirtoverkkoihin pääsyä koskevista edellytyksistä 28 päivänä syyskuuta 2005 annettu Euroopan parlamentin ja neuvoston asetus (EY) N:o 1775/2005 (2) olisi otettava osaksi sopimusta,
            
         ON PÄÄTTÄNYT SEURAAVAA:
   1 artikla
   Lisätään sopimuksen liitteessä IV olevan 26 kohdan (Euroopan parlamentin ja neuvoston direktiivi 2005/32/EY) jälkeen kohta seuraavasti:
   
               ”27.
            
            
               
                  32005 R 1775: Euroopan parlamentin ja neuvoston asetus (EY) N:o 1775/2005, annettu 28 päivänä syyskuuta 2005, maakaasunsiirtoverkkoihin pääsyä koskevista edellytyksistä (EUVL L 289, 3.11.2005, s. 1).
               Tätä sopimusta sovellettaessa asetusta koskevat seuraavat mukautukset:
               
                           a)
                        
                        
                           Asetuksen 16 artiklassa säädetään, että poikkeuksena asetuksesta sitä ei sovelleta jäsenvaltioissa oleviin maakaasun siirtoverkkoihin direktiivin 2003/55/EY 28 artiklan nojalla myönnettyjen poikkeusten voimassaolon aikana. Norja on määritelty direktiivin 2003/55/EY 28 artiklan 2 kohdan mukaisesti uudeksi markkina-alueeksi. Näin ollen asetusta ei sovelleta Norjaan ennen kuin kyseisen poikkeuksen voimassaoloaika on päättynyt.
                        
                     
                           b)
                        
                        
                           Kyseisiä EFTA-valtioita pyydetään lähettämään tarkkailijoita 14 artiklalla perustetun komitean kokouksiin. EFTA-valtioiden edustajat osallistuvat komitean työskentelyyn täysimääräisesti mutta ilman äänioikeutta.”
                        
                     
         2 artikla
   Asetuksen (EY) N:o 1775/2005 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 27 päivänä syyskuuta 2008, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 26 päivänä syyskuuta 2008.
      
         
            ETA:n sekakomitean puolesta
         
         
            Puheenjohtaja
         
         S.D. Prinz Nikolaus von LIECHTENSTEIN
         
      
   
   
      (1)  EUVL L 182, 10.7.2008, s. 19.
   
      (2)  EUVL L 289, 3.11.2005, s. 1.
   
      (3)  Valtiosäännön asettamat vaatimukset on ilmoitettu.
   
      Sopimuspuolten yhteinen julistuspäätöksestä N:o 101/2008 maakaasunsiirtoverkkoihin pääsyä koskevista edellytyksistä 28 päivänä syyskuuta 2005 annetun Euroopan parlamentin ja neuvoston asetuksen (EY) N:o 1775/2005 ottamisesta osaksi ETA-sopimusta
      ETA-sopimuksen kaksipilarisen järjestelmän (93 artiklan 2 kohta) mukaisesti yhteisön uusi lainsäädäntö on hyväksyttävä sekakomitean päätöksellä. Asetuksen mukaiset suuntaviivat maakaasunsiirtoverkkoihin pääsyä koskevista edellytyksistä sitovat kaikkia jäsenvaltioita oikeudellisesti. Uusien suuntaviivojen tai voimassa olevien suuntaviivojen muutosten on sen vuoksi katsottava olevan yhteisön uutta lainsäädäntöä, joka ETA:n sekakomitean on hyväksyttävä ETA-sopimuksen 98 artiklan mukaisesti.